संकट मोचन में की तुलसी पूजा
बहादुरगढ़ | शहरके किला मोहल्ला स्थित संकट मोचन हनुमान मंदिर में शुक्रवार को तुलसी पूजन कार्यक्रम का आयोजन किया गया। पंडित हरिओम बतरा ने विधिपूर्वक तुलसी माता का पूजन किया। मंदिर मेंं महिला भजन मंडली द्वारा सुंदर भजनों के माध्यम से तुलसी माता की महिमा का गुणगान भी किया गया। कार्यक्रम में समाजसेवी रमेश राठी ने शिरकत की।
रमेश राठी ने तुलसी माता का पूजन करते हुए कहा कि प्राचीनकाल से ही हमारे समाज में तुलसी को माता का दर्जा मिला हुआ है। तुलसी के पूजन करने से भक्तों के सभी काम बनते हैं। रमेश राठी ने कहा कि तुलसी का पौधा जिस घर में होता वहां पर बीमारियां विपदाएं कभी नहीं आती, उनके घरों में सदा ही सुख का वास होता है। बिजेंद्र राठी, साहिल चावला, पूर्व पार्षद सृष्टि देवी, कुमकुम, संतोष देवी, बेबी इंदू सहित मंदिर संचालन समिति के सदस्य काफी संख्या मे श्रद्धालुओं ने भी तुलसी पूजन कार्यक्रम में भाग लिया।
hin_Deva hin_Deva hin_Deva